google/wiki40b huggingface dataset:
Καρλ Ντέιβιντ Άντερσον

Βιογραφία

Ο Άντερσον γεννήθηκε στη Νέα Υόρκη από Σουηδούς μετανάστες. Σπούδασε φυσική και μηχανική στο Caltech (πτυχίο το 1927, διδακτορικό το 1930). Υπό την επίβλεψη του Ρόμπερτ Μίλικαν, ξεκίνησε έρευνες πάνω στις κοσμικές ακτίνες κατά τη διάρκεια της οποίας συνάντησε απροσδόκητα κομμάτια σωματιδίων σε φωτογραφίες θαλάμου σύννεφων του, και ερμήνευσε ορθά, ότι έχει δημιουργηθεί από ένα σωματίδιο με την ίδια μάζα με το ηλεκτρόνιο, αλλά με αντίθετο ηλεκτρικό φορτίο. Αυτή η ανακάλυψη, που ανακοινώθηκε το 1932 και επιβεβαιώθηκε αργότερα από άλλους, επιβεβαίωσε την θεωρητική πρόβλεψη Ντιράκ για την ύπαρξη των ποζιτρονίων.
Κύπελλο Β΄ κατηγορίας ΕΠΟΛ 2014-15

Σύστημα διεξαγωγής

Στο Κύπελλο Β΄ κατηγορίας ΕΠΟΛ 2014-15 συμμετείχαν οι 8 ομάδες του πρωταθλήματος Β΄ κατηγορίας ΕΠΟΛ 2014-15.
Διεξήχθη σε 3 γύρους. Στην προημιτελική φάση έγιναν μονοί αγώνες στην έδρα της ομάδας που είχε κληρωθεί ως γηπεδούχος. Προκρινόταν η νικήτρια ομάδα. ομάδα που πετύχαινε τον μεγαλύτερο αριθμό τερμάτων. Σε περίπτωση ισοπαλία δινόταν ημίωρη παράταση. Αν μετά το τέλος της παράτασης το αποτέλεσμα εξακολουθούσε να ήταν ισόπαλο, η πρόκριση καθοριζόταν με την εκτέλεση πέναλτι.
Στην ημιτελική φάση έγιναν μονοί αγώνες σε ουδέτερες έδρες. Προκρινόταν η νικήτρια ομάδα. ομάδα που πετύχαινε τον μεγαλύτερο αριθμό τερμάτων. Σε περίπτωση ισοπαλία δινόταν ημίωρη παράταση. Αν μετά το τέλος της παράτασης το αποτέλεσμα εξακολουθούσε να ήταν ισόπαλο, η πρόκριση καθοριζόταν με την εκτέλεση πέναλτι.
Ελίζα Μαρέλλι

Βίος

Η Ελίζα Μαρέλλι γεννήθηκε στην Αθήνα το 1940. Φοίτησε στο Ελληνικό Ωδείο. Η συμμετοχή της σε εκδήλωση του Φιλολογικού Συλλόγου Παρνασσός στην ηλικία των δώδεκα ετών της έδωσε τη δυνατότητα να τη γνωρίσει η Δανάη Στρατηγοπούλου και να αρχίσει να της παραδίδει μαθήματα φωνητικής και πιάνου.
Σε νεαρή ακόμα ηλικία,το 1954, έκανε  τον πρώτο της δίσκο που περιέχει δύο τραγούδια σε στίχοι Νίκου Φατσέα και μουσική Ζοζέφ Κορίνθιου: «Τίποτα άσχημο δεν έχεις» και «Μη φοβάσαι, μη φοβάσαι». 

Πρωτοστάτησε στη δημιουργία του συλλόγου Φίλοι του Ελαφρού Τραγουδιού το 2004.
Πέθανε στις 23  Ιουνίου 2016 μετά από  σύντομη νοσηλεία στο Ναυτικό Νοσοκομείο.Για την Ελίζα Μαρέλλι, η Δανάη Στρατηγοπούλου αναφέρει:
"Ο Χρήστος Χαιρόπουλος την είχε αποκαλέσει "θεία φωνή"κα "όαση στο ελληνικό τραγούδι".Η Μαρέλλι εμφανίζεται στα τέλη του '50, σε μια εποχή που τα μουσικά πράγματα του τόπου μας αλλάζουν. Το ελαφρό τραγούδι αρχίζει να αποσύρεται. Επιβάλλει την παρουσία της με τον πρώτο δίσκο: Μη φοβάσαι τίποτα άσχημο δεν έχεις να πεις, σε στίχους Ν. Φατσέα, μουσική Ζ. Κορινθίου. Συνεχίζοντας, η μία επιτυχία διαδέχεται την άλλη. "Το καινούργιο σου φουστάνι", "Ο ψαράς και η ψαροπούλα", "Στην υγεία της", "Έρωτα συ μοιραίε μου". Η φωνή της κυριαρχεί στα ραδιόφωνα. Ο τύπος μιλάει για την φωνή χωρίς πρόσωπο. Η Ελίζα υπηρετεί με ιδεαλισμό το ποιοτικό τραγούδι, φέρνει μια επανάσταση με τη στάση της και τη φωνή της. Οι εταιρίες της εμπιστεύονται παλιά τραγούδια, τραγουδισμένα από τους μεγαλύτερους ερμηνευτές της εποχής, Βέμπο, Δανάη, Μενδρή, Γούναρη, Μαρούδα και άλλους. "Θα ξανάρθεις", "Ρεζέντα", "θα σε πάρω να φύγουμε","Μην μ' αφήνεις μοναχό μου", "Τα μάτια", "Δυο πράσινα μάτια" τραγούδι που το 1962 πήρε βραβείο ανάμεσα σε 13 παγκόσμιες επιτυχίες και ξαναζωντάνεψε με τη φωνή της. Τη γνώρισα παιδάκι, ασφαλώς δεν ξέρετε ότι εγώ διάλεξα τα υπέροχα τραγούδια της. Με πίστευε, με άκουγε, με αγαπούσε και πήρε τα νάματα από μένα. Είμαι υπερήφανη γιατί υπήρξε μαθήτριά μου και ευγνώμων γιατί η Ελίζα έγινε ο κρίκος που ένωσε τη δική μας εποχή με τη δική της, δημιουργώντας τη νέα χρυσή εποχή του ελαφρού τραγουδιού στη δεκαετία του '60. Πέρασε έτσι στο Πάνθεων της δικής μας εποχής, σαν φωνή. Συνεχίζει να μας προσφέρει το όνομα και τη φωνή της καθώς και πολιτιστικό και φιλανθρωπικό έργο. Καταλήγω στο συμπέρασμα ότι η Ελίζα Μαρέλλι είναι η έκφραση της μελωδίας, είναι ταγός και αν ζούσε στο εξωτερικό θα είχε τον τίτλο της DAME".
Ερρίκος της Ρενς

Βιογραφία

Ήταν ο τρίτος γιος του Λουδοβίκου ΣΤ΄ της Γαλλίας και της δεύτερης συζύγου του Αδελαΐδας του Μωριέν. 
Επειδή ήταν τρίτος γιος και -από τη μεριά της μητέρας του- μικρανεψιός του πάπα Καλλίστου Β΄ ακολούθησε από νεαρός την εκκλησιαστική σταδιοδρομία. Εκάρη στα 13 έτη του και χειροτονήθηκε δύο έτη μετά. Ανέβηκε όλα τα στάδια της εκκλησιαστικής ιεραρχίας· έγινε ηγούμενος βασιλικών αββαείων και ο βασιλιάς του απένειμε αξιώματα. Ήταν ένας πλούσιος εκκοσμικευμένος κληρικός και ως υιός βασιλιά προοριζόταν για υψηλότατο αξίωμα, όμως το 1146, επηρεασμένος από τον Άγ. Βερνάρδο, εισήλθε στο αββαείο του Κλερβώ. Ο πάπας Ευγένιος Γ΄ αναφέρει ότι έπλενε ταπεινά πιάτα στο Κιστερκιανό μοναστήρι. 
Το 1149 απεβίωσε ο Όδων Γ΄ επίσκοπος του Μπωβαί και ο Άγ. Βερνάρδος του Κλερβώ έπεισε τον Σύλλογο του καθεδρικού ναού να εκλέξουν τον Ερρίκο ως νέο επίσκοπο. Ο Ερρίκος δεν ήταν προετοιμασμένος για τις πολιτικές υπευθυνότητες της νέας του θέσης και ήλθε σε διαμάχη με τους αστούς του Μπωβαί. Ο Λουδοβίκος ΣΤ΄ υποστήριξε τους αστούς, ενώ ο Ερρίκος υποστηρίχθηκε από τον νεότερο αδελφό του Ροβέρτο Α΄ κόμη του Ντρε. Τελικά η διαφορά λύθηκε από τον πάπα Ευγένιο Γ΄ το 1151.
Το 1161 ο Ερρίκος έγινε αρχιεπίσκοπος της Ρενς (Reims) και στο Μπωβαί τον διαδέχθηκε ο Βαρθολομαίος του Μονκορνέ. Το 1164 διοργάνωσε μία σημαντική Σύνοδο στη Ρενς. έπειτα ήλθε σε διαμάχη με τον λαό της πόλης, αλλά υποστηρίχθηκε από τον μεγαλύτερο αδελφό του Λουδοβίκο Ζ΄, που κατέστειλε την εξέγερση. Ο Ερρίκος αφοσιώθηκε στον εξωραϊσμό και την άμυνα της πόλης: έκτισε τα κάστρα Σεπσώλ και Κορμισύ.
Ελ Ντοράντο

Η αλήθεια πίσω από τον μύθο

Το όνειρο του Ελ Ντοράντο οδήγησε πολλούς Ευρωπαίους κατακτητές σε μάταια ταξίδια στις ζούγκλες και τα βουνά της Νότιας Αμερικής σε αναζήτηση της χαμένης «πόλης του χρυσού». Ευσεβείς πόθοι. «Γιατί το Ελ Ντοράντο δεν ήταν τόπος, αλλά ένας ηγέτης, όπως επιβεβαιώνουν σύγχρονες αρχαιολογικές έρευνες», σύμφωνα με το BBC.
Η άφιξη του Κολόμβου στην Αμερική, το 1492, ήταν το πρώτο κεφάλαιο μιας σύγκρουσης πολιτισμών που άλλαξε το πρόσωπο του κόσμου. Ηταν μια άγρια αντιπαράθεση ανάμεσα σε ανθρώπους με εντελώς διαφορετικούς τρόπους ζωής και συστήματα αξιών. Ο ευρωπαϊκός μύθος του Ελ Ντοράντο, του χαμένου τόπου του χρυσού που περίμενε την ανακάλυψη από έναν παράτολμο κατακτητή, ήταν η επιτομή της ατελείωτης δίψας των Ευρωπαίων για χρυσό, και της λαχτάρας τους να εκμεταλλευθούν αυτούς τους νέους τόπους για την αξία τους σε χρήμα. Ο νοτιο-Αμερικανικός μύθος του Ελ Ντοράντο, αντιθέτως, αποκαλύπτει την αληθινή φύση της γης και των ανθρώπων της. Για αυτούς, το Ελ Ντοράντο δεν ήταν ποτέ ένας τόπος, αλλά ένας ηγέτης τόσο πλούσιος που υποτίθεται ότι κάλυπτε το σώμα του με χρυσό από την κορυφή μέχρι τα νύχια κάθε πρωί και το ξέπλενε σε μια ιερή λίμνη κάθε βράδυ. Η πραγματική ιστορία πίσω από τον μύθο αναδύθηκε τα τελευταία χρόνια μέσω ενός συνδυασμού ιστορικών κειμένων, και νέας αρχαιολογικής έρευνας. Στον πυρήνα της είναι η αληθινή ιστορία μιας τελετουργίας ενθρόνισης του ηγέτη των Μουίσκα, ενός λαού που ζει στην κεντρική Κολομβία από το 800 μΧ μέχρι σήμερα.
Διάφοροι Ισπανοί χρονικογράφοι που έφτασαν σε αυτή την άγνωστη ήπειρο στις αρχές του 16ου αιώνα άρχισαν να γράφουν για την τελετουργία του Ελ Ντοράντο. Μία από τις καλύτερες αφηγήσεις είναι αυτή του Χουάν Ροντρίγκεθ Φρέϊλε. Στο βιβλίο του «Η Κατάκτηση και Ανακάλυψη του Νέου Βασιλείου της Γρανάδα», που εκδόθηκε το 1636, μας λέει τί συνέβαινε όταν πέθαινε ένας βασιλιάς στην κοινωνία των Μουίσκα.
Ο νέος ηγέτης, συνήθως ανηψιός του πρώην βασιλιά, υποβαλλόταν σε μια μακρά ιεροτελεστία ενθρόνισης, που κορυφωνόταν επάνω σε μια σχεδία, σε μια ιερή λίμνη, όπως η Γκουαταβίτα, στην κεντρική Κολομβία. Εγδυναν τον διάδοχο και κάλυπταν το σώμα του με λάσπη και χρυσόσκονη. Περιστοιχισμένος από τους τέσσερις αρχιερείς, που ήταν στολισμένοι με φτερά, χρυσά στέμματα και στολίδια, ο ηγέτης, γυμνός αλλά λουσμένος με χρυσόσκονη, προσέφερε σμαράγδια και άλλα πολύτιμα αντικείμενα στους Θεούς, ρίχνοντάς τα στη λίμνη. Οι όχθες της κυκλικής λίμνης ήταν γεμάτες με θεατές, που φορούσαν ακριβά ρούχα και έπαιζαν μουσικά όργανα γύρω από φωτιές. Οταν η σχεδία έφτανε ακριβώς στο κέντρο της λίμνης, ο αρχιερέας σήκωνε μια σημαία για να κάνει σιωπή το πλήθος. Εκείνη τη στιγμή, το πλήθος ορκιζόταν υπακοή στον Χρυσό ηγέτη, επευφημώντας τον από τις όχθες της λίμνης
Κουτσοχέρι Αιτωλοακαρνανίας

Γεωγραφία - Ιστορία

Το Κουτσοχέρι βρίσκεται στους νότιους πρόποδες του όρους Αράκυνθος (Ζυγός) και βόρεια του Εύηνου ποταμού.  Το χωριό είναι κτισμένο βόρεια από την Ιόνια Οδό και απέχει 20 χλμ. Α.-ΒΑ. του Μεσολογγίου και 42 χλμ. Δ. από τη Ναύπακτο (μέσω Ιόνιας Οδού). Ως οικισμός αναφέρεται επίσημα το 1845 στο ΦΕΚ 32Α-08/12/1845 να προσαρτάται στον τότε δήμο Μεσολογγίου. Σύμφωνα με το πρόγραμμα Καλλικράτης, μαζί με τον Άγιο Γεώργιο, τα Ξηραίικα και τη Κοκώρη αποτελούν την τοπική κοινότητα Αγίου Γεωργίου που υπάγεται στη  δημοτική ενότητα Ιεράς Πόλης Μεσολογγίου του Ιεράς Πόλης Μεσολογγίου και σύμφωνα με την απογραφή 2011 έχει πληθυσμό 93 κατοίκους.
Αντιγόνη της Μακεδονίας

Βιογραφία

Ήταν κόρη τού Κάσσανδρου ευγενή στη Μακεδονία, αδελφού τού Αντίπατρου. Οι δύο αδελφοί ήταν τέκνα τού Ιόλαου και καταγόταν από την Παλίουρα της Εορδαίας. 
Ο εξάδελφός της Κάσσανδρος βασιλιάς της Μακεδονίας είχε νυμφευτεί τη Θεσσαλονίκη των Αργεαδών, αδελφή τού Αλεξάνδρου Γ΄ τού Μεγάλου. Λίγα είναι γνωστά για τη ζωή της Αντιγόνης.
Έζησε στην Εορδαία με τον σύζυγό της Μάγα από τη Μακεδόνα. Δεν γνωρίζουμε τους γονείς του.
Μαλένα Μόργκαν

Καριέρα

Το 2011, η Μαλένα μετακόμισε στο Λος Άντζελες της Καλιφόρνιας για να ξεκινήσει μια καριέρα στη βιομηχανία πορνό. Αρχικά ξεκίνησε ως ένα nude web-cam μοντέλο, αλλά λίγο καιρό αργότερα άρχισε να συμμετέχει σε ταινίες hardcore. Επιπλέον,την ίδια χρονιά, η Μαλένα Μόργκαν ήταν το Treat of the Month για το μήνα Σεπτέμβιο του στούντιο πορνογραφικών ταινιών Twistys και το Νοέμβριο του ίδιου έτους έγινε το κεντρικό μοντέλο του μήνα, για το αντρικό περιοδικό Penthouse. Από το 2011, έχει κοσμήσει τα εξώφυλλα πολλών περιοδικών όπως είναι τα Cheri, Swank, Barely Legal, και Club International.

Κινηματογράφος

Το 2013, η Μαλένα Μόργκαν πρωταγωνίστησε μαζί με τον Έλληνα ηθοποιό Χρήστο Βασιλόπουλο στο ερωτικό δράμα, Pleasure or Pain.

Προσωπική ζωή

Έχει σταματήσει να συμμετέχει σε ταινίες πορνό από τον Ιανουάριο του 2014. Από τότε ασχολείται με τη φωτογραφία, τη πεζοπορία, αγαπά τα ταξίδια και τον τελευταίο καιρό ασχολείται και με την αναρρίχηση.
Μοναστηράκι Φωκίδας

Γεωγραφία

Το Μοναστηράκι βρίσκεται επί του παραλιακής εθνικής οδού Αντιρρίου - Ιτέας, Α της Ναυπάκτου σε απόσταση 11,5 χλμ., Δ του Γαλαξειδίου (55 χλμ.) και Ν του Ευπαλίου (3 χλμ.). Το χωριό είναι αμφιθεατρικά κτισμένο στον ομώνυμο όρμο του Κορινθιακού κόλπου. Διαθέτει ένα γραφικό λιμανάκι με αρκετές ταβέρνες, ουζερί, καφετέριες και δύο παραλίες για μπάνιο, την παραλία "του Ηλιόπουλου" και το "Παραθάλλασο" με την μικρή λίμνη που αναπτύσσεται ακριβώς πίσω της. Ενδιαφέρον αξιοθέατο είναι, Δ του χωριού και δίπλα στο "Παραθάλλασο", η στενή βραχώδης χερσόνησος, συνέχεια του λόφου "Αγγουράκι", που καταλήγει στο ακρωτήρι “Κόκκινος” ή “Κοκκινόβραχος” και χωρίζει το Μοναστηράκι από τη Χιλιαδού. Είναι σκεπασμένη από πουρνάρια, άλλους θάμνους, πεύκα και κυπαρίσσια και αποτελείται από δύο υψώματα που επικοινωνούν με έναν λαιμό. Λόγω της ιδιαίτερης αισθητικής της αξίας έχει χαρακτηριστεί ως "Τοπίο Ιδιαίτερου Φυσικού Κάλλους".

Ιστορία - Ονομασία

Το Μοναστηράκι ιδρύθηκε το 1907 με Βασιλικό Διάταγμα ως “νέα κώμη υπό το όνομα Μοναστηράκιον”, αλλά προϋπήρχε άτυπος οικισμός του Ευπαλίου κατοικούμενος κυρίως από ψαράδες. Το όνομά του προέρχεται από το μοναστήρι που υπήρχε την ύστερη βυζαντινή περίοδο και βρισκόταν στη θέση όπου υπάρχει σήμερα ο ενοριακός ναός του Ευαγγελιστού Μάρκου. Στο κεφαλάρι του χωριού, και σε υψόμετρο 300 μέτρων, υπήρχε παλαιά δεξαμενή όπου οι κτηνοτρόφοι συγκέντρωναν το γάλα και με πήλινους σωλήνες το διοχέτευαν στο χωριό όπου παρασκεύαζαν τυρί και βούτυρο. Τα προϊόντα του χωριού είναι τα δημητριακά, τα εσπεροειδή και τα φρέσκα ψάρια. 
Σύμφωνα με κάποιους μελετητές στην ευρύτερη περιοχή, κοντά στο ακρωτήριο "Κόκκινος", τοποθετείται η αρχαία πόλη Ερυθρές. Στο θαλάσσιο χώρο του ακρωτηρίου έχουν επισημανθεί ερείπια βυθισμένης πόλης, όπως και λαξευτός τάφος, κεραμικά και νομίσματα στον λόφο "Αγγουράκι". Ο Ρωμαίος ιστορικός Τίτος Λίβιος αναφέρει ότι το 208 π.Χ., ο βασιλιάς της Μακεδονίας Φίλιππος Ε’, πέρασε με τα πλοία του στις Ερυθρές των Αιτωλών που είναι κοντά στο Ευπάλιο. 
Τη δεκαετία του 1930, το Μοναστηράκι αποτελούσε κέντρο του διαμετακομιστικού εμπορίου της Δωρίδας και της ορεινής Ναυπακτίας και διέθετε μέσω καϊκιών καθημερινή ακτοπλοϊκή σύνδεση με τον Ψαθόπυργο, απέναντι στην Πελοπόννησο.
Spectres

Ο δίσκος

Στην προσπάθεια τους να συνεχίσουν την εμπορική επιτυχία του Agents of Fortune και του σινγκλ (Don't Fear) The Reaper. Αν και το άλμπουμ δεν ήταν τόσο εμπορικό όσο το προηγούμενο (Agents of Fortune), το Spectres με κομμάτια όπως "Golden Age of Leather", "Death Valley Nights", "Nosferatu", "Fireworks", "Searchin' for Celine", είναι ένα από τα πιο αγαπημένα άλμπουμ για τους οπαδούς των BÖC. Το R.U. Ready 2 Rock άνοιγε τις εμφανίσεις τους στην περιοδεία του δίσκου, ενώ το Goin’ Through the Motions, σύνθεση στην οποία συμμετείχε και ο Ίαν Χάντερ, είχε έντονα ποπ στοιχεία, κάτι που δείχνει την επιθυμία τους για μία πιο εμπορική κατεύθυνση.

Godzilla

Το άλμπουμ αρχίζει με το κομμάτι "Godzilla" . Το κομμάτι είναι εμπνευσμένο από τον ιαπωνικό κινηματογράφο της δεκαετίας του '50, με βασικό θέμα το φανταστικό τέρας Γκοτζίρα. Ο κιθαρίστας Ντόναλντ "Buck Dharma" Ρέζερ έγραψε το κομμάτι και μοιράστηκε το μικρόφωνο με τον Έρικ Μπλουμ. Ο τελευταίος ακούγεται να μιλάει στα ιαπωνικά στα μέσα του τραγουδιού:
Rinji news o moshiagemasu!
Rinji news o moshiagemasu!
Gojira ga Ginza hoomen e mukatte imasu!
Daishikyu hinan shite kudasai!
Daishikyu hinan shite kudasai!
Σε ελληνική μετάφραση:
Προσοχή, έκτακτα νέα!
Προσοχή, έκτακτα νέα!
Ο Γκοτζίλα κατευθύνεται στην περιοχή Γκίνζα
Εγκαταλείψτε άμεσα, βρείτε καταφύγιο!
Εγκαταλείψτε άμεσα, βρείτε καταφύγιο!
Κατά τις ζωντανές τους εμφανίσεις και το συγκεκριμένο κομμάτι, ένα ομοίωμα του τέρατος έβγαινε στη σκηνή, βγάζοντας καπνούς και λέιζερ από τα μάτια του.

Εμπορική επιτυχία

Η επιτυχία του δεν πλησίασε τελικά αυτήν του προκατόχου του, αφού έφθασε ως το # 43 στον αμερικάνικο κατάλογο επιτυχιών, χωρίς να μπει στο Top-50 σε Μεγάλη Βρετανία και Καναδά. Παρ' όλα αυτά, βραβεύθηκε ως χρυσός δίσκος το 1978.
Κόρη της Ωσέρ (Μουσείο Λούβρου)

Περιγραφή

Το μικρό αγαλμάτιο είναι από ασβεστόλιθο. Αναπαριστά μια κόρη αρχαϊκού τύπου, ιστάμενη με την δεξιά παλάμη στο στήθος και το αριστερό χέρι στον αριστερό μηρό. Η παλάμη και ο πήχης είναι συνδεδεμένοι με το πόδι, ενώ ο βραχίονας αφήνει κενό λόγω της στενής μέσης. Ίχνη χρωμάτων υποδεικνύουν ότι στους αρχαίους χρόνους ήταν ζωγραφισμένη με έντονα χρώματα και πολύχρωμο διάκοσμο.

Ερμηνεία

Ίσως να είναι ανάθημα σε θεά ή να αναπαριστάνει την Περσεφόνη.

Ιστορική τοποθέτηση

Καλλιτεχνικά ανήκει στον δαιδαλικό ρυθμό της κρητικής τέχνης. Είναι έργο του Μινωικού ή Μυκηναϊκού πολιτισμού, με ιδιαίτερα χαρακτηριστικά που συναντάμε στη Γόρτυνα. Χρονολογείται στο 650-625 π.Χ.
114ο Κογκρέσο των Ηνωμένων Πολιτειών

To 114o Κογκρέσο των ΗΠΑ συνεδριάζει στην Ουάσινγκτον από τις 3 Ιανουαρίου 2015 ως τις 3 Ιανουαρίου 2017.Είναι το νομοθετικό σώμα της ομοσπονδιακής κυβέρνησης των ΗΠΑ, αποτελούμενο από τη Γερουσία και τη Βουλή των Αντιπροσώπων.
Στις 6 Ιανουαρίου 2015 ο πρόεδρος της Βουλής Τζον Μπένερ επανεξελέγη.
Κανάλι Ένα 90,4 fm

Προσανατολισμός

Ως ραδιοφωνικό προσανατολισμό το «Κανάλι Ένα» διατηρεί προτεραιότητα στην ενημέρωση ευρύτερα της Αττικής χωρίς αυτό να σημαίνει ότι η θεματολογία του συνολικά δεν σχετίζεται με όλες τις πτυχές επικαιρότητας και σε όλες τις εκφάνσεις της. Κυριότερος στόχος του ωστόσο είναι η ενημέρωση των Πειραιωτών και της ευρύτερης Περιφέρειας Πειραιώς και του Αργοσαρωνικού. Εκπέμπει από το όρος του Υμηττού με κάλυψη του Λεκανοπεδίου και από το νησί της Αίγινας ενώ τα «σήματά του» καλύπτουν ένα μεγάλο πεδίο του Αργοσαρωνικού, των Κυκλάδων και μέσω ψηφιακής πλατφόρμας ακούγεται σε όλο τον κόσμο.
Το πρόγραμμα του σταθμού περιλαμβάνει ενημερωτικές εκπομπές, εκπομπές πολιτισμού και ψυχαγωγίας, εκπομπές για τον απόδημο ελληνισμό, καθώς και εξειδικευμένες αθλητικές εκπομπές. Επίσης οι ακροατές ενημερώνονται με δελτία ειδήσεων και το ωριαίο μαγκαζίνο και από τις εκπομπές με έμφαση στην Τοπική Αυτοδιοίκηση.

Διοίκηση

Από το 2014 και μέχρι τον Σεπτέμβριο του 2019 πρόεδρος του Διοικητικού Συμβουλίου της ΔΗ.ΡΑ.Π. ήταν ο Δημοτικός Σύμβουλος και Αντιδήμαρχος Πειραιά Τάκης Αβραμίδης, ο οποίος ανέλαβε καθήκοντα Προέδρου Δημοτικού Συμβουλίου του Δήμου Πειραιά και Αντιπρόεδρος ο Δημοτικός Σύμβουλος Στέλιος Μπρατσόλης.
Αντίστοιχα από τον Σεπτέμβριο του 2019 πρόεδρος της ΔΗ.ΡΑ.Π. είναι ο Δημοτικός Σύμβουλός Αλέξανδρος Τζεφεράκος ενώ Αντιπρόεδρος ο Απόστολος Σειρηνίδης.

Διακρίσεις

Το “Κανάλι Ένα 90,4” τιμήθηκε τον Ιανουάριο του 2018 από το Ίδρυμα Μπότση -μαζί με τα άλλα Δημοτικά Ραδιόφωνα της χώρας- για τη συμπλήρωση 30 χρόνων ελεύθερης ραδιοφωνίας.
Η βράβευση έγινε κατά τη διάρκεια ειδικής τελετής στην κατάμεστη αίθουσα της Παλαιάς Βουλής, παρουσία του προέδρου της Ελληνικής Δημοκρατίας, Προκόπη Παυλόπουλου.
Το βραβείο εκ μέρους των Δημοτικών Ραδιοφώνων, παρέλαβε ο Πρόεδρος της Ένωσης Δημοτικών Ραδιοτηλεοπτικών Μέσων Ελλάδας (ΕΔΗΡΤΜΜΕΕ), Μιχάλης Κυριακίδης, ενώ το ΚΑΝΑΛΙ ΕΝΑ 90,4 εκπροσώπησαν ο τότε Πρόεδρος της ΔΗΡΑΠ Παναγιώτης Αβραμίδης και Αντιπρόεδρος Στέλιος Μπρατσόλης.
Ανατολικά Μιν

Κίνα και Ταϊβάν

Οι ποικιλίες των Ανατολικών Μιν ομιλούνται κυρίως στο ανατολικό τμήμα της επαρχίας Φουτσιάν Επαρχία της Λαϊκής Δημοκρατίας της Κίνας, και κοντά στις πόλεις Φουτσόου και Νίνγκντε. Χρησιμοποιείται ευρέως ως μητρική γλώσσα στα νησιά Μάτσου της Δημοκρατίας της Κίνας (Ταϊβάν). Επιπλέον, οι κάτοικοι των κομητειών Ταϊσούν και Τσανγκνάν βόρεια του Φουτσιάν στο Τσετσιάνγκ επίσης ομιλούν τα Ανατολικά Μιν. Τα Ανατολικά Μιν γενικά συνυπάρχουν με τα επίσημα πρότυπα Κινέζικα σε όλους αυτούς τους τομείς.

Αμερική

Καθώς η παράκτια περιοχή του Φουτσιάν είναι ιστορική πατρίδα μιας μεγάλης παγκόσμιας Κινεζικής διασποράς, ομιλητές ποικιλιών των Ανατολικών Μιν μπορούν να βρεθούν σε όλο τον κόσμο, ειδικά στις αντίστοιχες Τσάιναταουν (κινεζικές παροικίες). Οι πόλεις με υψηλή συγκέντρωση αυτών των μεταναστών περιλαμβάνουν τη Νέα Υόρκη, ιδιαίτερα στο Μικρό Φουτσόου του Μανχάταν, το Σάνσετ Παρκ του Μπρούκλιν και το Φλάσινγκ του Κουίνς.

Ευρώπη

Ομιλητές των Ανατολικών Μιν μπορούν επίσης να βρεθούν σε διάφορες κινεζινές κοινότητες στην Ευρώπη, συμπεριλαμβανομένων των κοινοτήτων του  Λονδίνου, του  Παρισιού, και του Πράτο στην Ιταλία.

Ιαπωνία και Μαλαισία

Οι Κινεζικές κοινότητες του Ικεμπουκούρο στο Τόκιο της Ιαπωνίας και στο Σιμπού στο Σαραουάκ της Μαλαισίας έχουν σημαντικούς πληθυσμούς της ομιλητών των Ανατολικών Μιν. Κοινότητες μεταναστών από το Φουτσόου βρίσκονται επίσης στο Σιτιαουάν του Περάκ και το Γιονγκ Πενγκ στο Τζοχόρ, στη Δυτική Μαλαισία.
Μέση Ανατολή

Ευρύτερη Μέση Ανατολή

Τα τελευταία χρόνια χρησιμοποιείται και ο όρος Ευρύτερη Μέση Ανατολή, ο οποίος περιλαμβάνει και άλλες κυρίως μουσουλμανικές χώρες της ευρύτερης περιοχής, κυρίως της βόρειας Αφρικής (Μαρόκο, Αλγερία, Τυνησία, Λιβύη,Σουδάν (δηλαδή οι χώρες του Μάγκρεμπ) κ.ά.), αλλά και πιο ανατολικά (Πακιστάν και Αφγανιστάν). Η Τουρκία, παρόλο που γεωγραφικά ανήκει στην Ασία, ένεκα τμήματος ευρωπαϊκού εδάφους κατατάσσεται άλλοτε στη Μέση Ανατολή, και άλλοτε στην Ευρώπη, ομοίως το Ισραήλ και η Κύπρος.
Εξέγερση της Χειμάρρας (1912)

Υπόβαθρο

Κατά τη διάρκεια του Α΄ Βαλκανικού Πολέμου, το μέτωπο Ηπείρου υπήρξε αρχικά δευτερεύουσας σημασίας, σε σχέση με το Μακεδονικό. Μία μικρή δύναμη Ηπειρωτών εθελοντών είχε συγκεντρωθεί στην Κέρκυρα, με επικεφαλής τον ταγματάρχη χωροφυλακής Σπύρο Σπυρομήλιο, που καταγόταν ο ίδιος από την Χειμάρρα. Αυτή η δύναμη ενισχύθηκε από 200 Κρήτες εθελοντές που εστάλησαν από τον στρατηγό Κωνσταντίνο Σαπουντζάκη, διοικητή του στρατού Ηπείρου.

Σύγκρουση

Στις 18 Νοεμβρίου 1912, ο τοπικός πληθυσμός εξεγέρθηκε, ενώ το πολεμικό πλοίο Αχελώος αποβίβασε στην περιοχή δύναμη Χειμαρριωτών και Κρητικών εθελοντών (αρχηγοί Γαλερός, Παπαγιαννάκης, Τζουλάκης και Πολυξίγγης) υπό την ηγεσία του Σπυρομήλιου και αφού κατέλαβαν άνευ σοβαρής αντίστασης τη Χειμάρραπολύ σύντομα κατάφεραν να ελέγξουν την παράκτια περιοχή μεταξύ Αγίων Σαράντα και Αυλώνα, χωρίς να συναντήσουν κάποια ιδιαίτερη δυσκολία. Μετά την επιτυχία του κινήματος ο Σπυρομήλιος πρότεινε στον πρωθυπουργό Ελευθέριο Βενιζέλο την άμεση προώθηση των Ελληνικών Δυνάμεων προς Αυλώνα, όμως ο πρωθυπουργός ήταν αρνητικός από τον φόβο ότι αυτό θα προκαλούσε την αντίδραση της Ιταλίας. Μετά την ανακήρυξη της αλβανικής ανεξαρτησίας, στις 28 Νοεμβρίου, η περιοχή δέχτηκε τις επιθέσεις αλβανικών ομάδων, που όμως απωθήθηκαν. Τελικά η Χειμάρρα παρέμεινε σε ελληνικό έλεγχο σε ολόκληρη τη διάρκεια των επιχειρήσεων των Βαλκανικών Πολέμων.

Συνέχεια

Σύμφωνα με τους όρους του Προτωκόλλου της Φλωρεντίας, στις 17 Δεκεμβρίου 1913, η περιοχή της Βορείου Ηπείρου, στην οποία ήταν μέρος και η Χειμάρρα, επιδικάστηκε στο πριγκιπάτο της Αλβανίας. Αυτή η απόφαση πυροδότησε τοπικές αντιδράσεις που κορυφώθηκαν με την ανακήρυξη της αυτονομίας της Βορείου Ηπείρου, στο Αργυρόκαστρο.
Δ΄ Εθνοσυνέλευση Άργους

Η Δ' Εθνοσυνέλευση έγινε στο Άργος από τις 11 Ιουλίου έως τις 6 Αυγούστου 1829 δυο χρόνια μετά την Γ΄ Εθνοσυνέλευση της Τροιζήνας. Συνήλθε στο αρχαίο θέατρο της περιοχής ενώ προηγήθηκε ο καθιερωμένος αγιασμός στον Ιερό Ναό της Κοιμήσεως της Θεοτόκου. Στην Εθνοσυνέλευση συμμετείχαν 236 πληρεξούσιοι από όλη την Ελλάδα, για πρώτη φορά εκλεγμένοι από άμεση ψηφοφορία στις Ελληνικές εκλογές του 1829. Σε αυτήν εγκρίθηκε η πολιτική του Ιωάννη Καποδίστρια, συστάθηκε Γερουσία με 27 γερουσιαστές σε αντικατάσταση του συμβουλευτικού σώματος του Πανελληνίου που είχε ιδρυθεί με την άφιξη του Καποδίστρια το προηγούμενο έτος το 1828 και λήφθηκαν σημαντικές αποφάσεις σχετικά με τη λειτουργία του κράτους, που περιγράφηκαν σε 13 ψηφίσματα. Χαρακτηριστικά αναφέρεται η κοπή εθνικού νομίσματος, του Φοίνικα, νόμος για εκδίκαση υποθέσεων στα δικαστήρια και η απαγόρευση εξαγωγής αρχαιοτήτων από την Ελλάδα.
Η επόμενη εθνοσυνέλευση ήταν η Ε' Εθνοσυνέλευση Ναυπλίου, που έγινε τρία χρόνια μετά, το 1832.
Αριέττα Μουτούση

Βιογραφία

Γεννήθηκε στο Παρίσι και ήρθε στην Ελλάδα όταν ήταν μόλις 4 ετών. Είναι απόφοιτος της Δραματικής Σχολής του Εθνικού Θεάτρου.
Είναι κόρη της ηθοποιού Νόνικας Γαληνέα και του νευρολόγου - ψυχιάτρου Νίκου Μουτούση. Έχει δύο αδερφές : την Αλεξία, με την οποία είναι δίδυμες, και την Αμαλία, που είναι γεννημένη το 1961 και είναι κι αυτή ηθοποιός, καθώς και ένα μικρότερο αδερφό από το δεύτερο γάμο του πατέρα της.

Σκηνοθεσία

Έχει σκηνοθετήσει το έργο της Βίλης Σωτηροπούλου "Υψηλή Μαγειρική των Σχέσεων"
Δήμος Ιεράπετρας

Γειτονικοί Δήμοι

Βόρεια: Άγιος Νικόλαος και Οροπέδιο
Ανατολικά: Σητεία
Δυτικά: Βιάννος
Ηλίας Κυριαζής

Βιογραφία

Γεννήθηκε στην Αθήνα. Ασχολήθηκε με το σχέδιο από μικρή ηλικία και το 2001 κέρδισε το 1ο βραβείο στην κατηγορίες «νέων καλλιτεχνών» στον 1ο πανελλήνιο διαγωνισμό κόμικς του ένθετου "9" της Ελευθεροτυπίας. Την ίδια χρονιά ξεκίνησε η συνεργασία του με το περιοδικό, με τη σειρά Σε Βλέπω σε σενάριο Λέανδρου.
Το 2002 μαζί με τον Κων Χρυσούλη, το Βασίλη Μπίμπα, τον Αντρέα Παναγιωτόπουλο και τον Τάσο Παπαϊωάννου ίδρυσε την εκδοτική ομάδα Subart Comics που κυκλοφόρησε το φανζίν Subart. Κέρδισε το 1ο βραβείο σεναρίου στο διαγωνισμό κόμικς του Βελιγραδίου (το 2003). Από το 2004 συμμετέχει στο Διεθνές φεστιβάλ κόμικς της Βαβέλ.
Στο ένθετο "9" έχει εμφανιστεί επίσης με τις σειρές "Blood Opera" και "Manifesto". Το "Blood Opera" ολοκληρώθηκε σε τρία συνεχόμενα τεύχη (# 134- 136). Εκδόθηκε, μαζί με προσχέδια, το 2004 από την «Συλλογή Εννέα» της «Ελευθεροτυπίας». Το "Manifesto" κυκλοφόρησε σε άλμπουμ το 2005, επίσης από την «Συλλογή Εννέα». Από το 2006 κρατά μαζί με τον Τάσο Παπαϊωάννου το μονοσέλιδο «Ένα τσιγάρο χρόνος», ενώ νωρίτερα δημιούργησε και τη σειρά "Blockbuster".
Το 2004 ως μέλος της ομάδας Subart συμμετείχε στην επιμέλεια της παράστασης «φανζίν» των Φοίβου Δεληβοριά και Ζακ Στεφάνου. Το φθινόπωρο του 2005 κυκλοφόρησε με το Βασίλη Λώλο και τον Βασίλη Μπίμπα το τεύχος #0 "Gin 747" (αυτοέκδοση) με κόμικς στην αγγλική γλώσσα, και το 2006, μαζί με τον Τάσο Παπαϊωάννου, το μινι-άλμπουμ «Τούρτα» (giganto books).
Από το 2004 ως το 2010 συνεργάστηκε με το περιοδικό 10percent στο κόμικ Στη μέση ο Μανώλης.